CELEX: 32003R0808
Language: da
Date: 2003-05-12 00:00:00
Title: Kommissionens forordning (EF) nr. 808/2003 af 12. maj 2003 om ændring af Europa-Parlamentets og Rådets forordning (EF) nr. 1774/2002 om sundhedsbestemmelser for animalske biprodukter, som ikke er bestemt til konsum (EØS-relevant tekst)

Avis juridique important

|

32003R0808

Kommissionens forordning (EF) nr. 808/2003 af 12. maj 2003 om ændring af Europa-Parlamentets og Rådets forordning (EF) nr. 1774/2002 om sundhedsbestemmelser for animalske biprodukter, som ikke er bestemt til konsum (EØS-relevant tekst)  

EU-Tidende nr. L 117 af 13/05/2003 s. 0001 - 0009

Kommissionens forordning (EF) nr. 808/2003af 12. maj 2003om ændring af Europa-Parlamentets og Rådets forordning (EF) nr. 1774/2002 om sundhedsbestemmelser for animalske biprodukter, som ikke er bestemt til konsum(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum(1), særlig artikel 12, stk. 5, og artikel 32, stk. 1, ogud fra følgende betragtninger:(1) Den Videnskabelige Styringskomité afgav den 16.-17. januar 2003 udtalelse om sikkerheden for så vidt angår TSE ved anvendelsen af lavkapacitetsforbrændings- og medforbrændingsanlæg til forbrænding af potentielt TSE-inficeret dyremateriale.(2) For at tage hensyn til denne udtalelse bør der foretages en ændring af bestemmelserne i forordning (EF) nr. 1774/2002 om driften af lavkapacitetsforbrændings- eller medforbrændingsanlæg med henblik på bortskaffelse af kroppe af visse dyr.(3) Desuden bør der foretages en række tekniske ændringer af bilagene til forordning (EF) nr. 1774/2002, så de bliver bragt i mere nøje overensstemmelse med nævnte forordnings artikler, og så reglerne for en række yderligere produkter bliver klarere.(4) Der bør fastsættes supplerende bestemmelser om behandling af spildevand fra anlæg, hvor der kan forekomme mikrobiologiske risici eller risici som følge af anden kontaminering som følge af håndteringen af kategori 1- eller kategori 2-materialer.(5) Der forekommer en materiel fejl vedrørende de tekniske krav til forarbejdning af biprodukter ifølge forarbejdningsmetode 2, og den bør rettes.(6) Foderforbuddet i henhold til Rådets beslutning 2000/766/EF(2) er ganske vist fortsat gældende, men der bør gælde mindre strenge forarbejdningskrav til forarbejdet animalsk protein af pattedyr, da dette materiale som følge af forbuddet udelukkende skal bortskaffes som affald.(7) Forordning (EF) nr. 1774/2002 bør derfor ændres i overensstemmelse hermed.(8) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -UDSTEDT FØLGENDE FORORDNING:Artikel 1Ændring af forordning (EF) nr. 1774/2002I forordning (EF) nr. 1774/2002 foretages følgende ændringer:1) Artikel 12, stk. 3, litra a), affattes således:"a) kun anvendes til bortskaffelse af døde selskabsdyr og animalske biprodukter omhandlet i artikel 4, stk. 1, litra b), artikel 5, stk. 1, og artikel 6, stk. 1, som ikke er omfattet af direktiv 2000/76/EF"2) I artikel 12, stk. 3, indsættes følgende som litra h):"h) opfylde betingelserne i bilag IV, kapitel VII, hvis det anvendes til bortskaffelse af animalske biprodukter omhandlet i artikel 4, stk. 1, litra b)."3) Bilag I-IX ændres som anført i bilaget til denne forordning.Artikel 2IkrafttrædelseDenne forordning træder i kraft den samme dag som offentliggørelsen i Den Europæiske Unions Tidende.Den anvendes fra den 1. maj 2003.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 12. maj 2003.På Kommissionens vegneDavid ByrneMedlem af Kommissionen(1) EFT L 273 af 10.10.2002, s. 1.(2) EFT L 306 af 7.12.2002, s. 32.BILAGI bilag I-IX til forordning (EF) nr. 1774/2002 foretages følgende ændringer:1. Bilag I ændres således:a) De specifikke definitioner i punkt 15, 37, 42 og 55-58 affattes således:"15. Køkken- og madaffald: alle affaldsfødevarer, herunder brugt madolie, med oprindelse i restauranter, cateringvirksomheder og køkkener, herunder centralkøkkener og husholdningskøkkener""37. Gylle: alle ekskrementer og/eller urin fra opdrættede dyr, med eller uden strøelse, samt guano, som kan være enten uforarbejdet eller forarbejdet, jf. kapitel III i bilag VIII, eller på anden måde forarbejdes i et biogasanlæg eller komposteringsanlæg""42. Forarbejdet animalsk protein: animalske proteiner, der udelukkende kommer fra kategori 3-materiale, der er behandlet i overensstemmelse med kapitel II i bilag V, således at de er egnede til direkte anvendelse som fodermiddel eller anden anvendelse i foderstoffer, herunder foder til selskabsdyr, eller til anvendelse i organiske gødningsstoffer eller jordforbedringsmidler; omfatter dog ikke blodprodukter, mælk, mælkebaserede produkter, colostrum, gelatine, hydrolyseret protein og dicalciumphosphat, æg og ægprodukter, tricalciumphosphat og kollagen""55. Uforarbejdede fjer og fjerdele: fjer og fjerdele, der ikke er blevet behandlet med vanddamp eller på nogen anden måde, der sikrer, at der ikke er patogener tilbage56. Uforarbejdet uld: fåreuld, ikke vasket industrielt, produceret ved garvning eller behandlet på anden måde, der sikrer, at der ikke er patogener tilbage57. Uforarbejdet hår: hår af drøvtyggere, ikke vasket industrielt, produceret ved garvning eller behandlet på anden måde, der sikrer, at der ikke er patogener tilbage58. Uforarbejdede svinebørster: svinebørster, ikke vasket industrielt, produceret ved garvning eller behandlet på anden måde, der sikrer, at der ikke er patogener tilbage"b) Følgende specifikke definitioner indsættes som punkt 59-63:"59. Kollagen: proteinbaserede produkter fra huder, skind og sener af dyr, herunder knogler fra dyr, men kun fra svin, fjerkræ og fisk60. Frasigtet materiale: synligt fast animalsk materiale, der tilbageholdes i spildevandssigten, når der kræves en forbehandling som omhandlet i kapitel IX i bilag II61. Blanding af fedt og olie: animalsk materiale, der flyder ovenpå og indsamles fra overfladen af et system til udskillelse af fedt fra spildevand, når der kræves en forbehandling som omhandlet i kapitel IX i bilag II62. Slam: synligt fast animalsk materiale eller aflejring, der tilbageholdes i spildevandsafløb og sandfang, når der kræves en forbehandling som omhandlet i kapitel IX i bilag II63. Materiale fra sandfang: synligt fast animalsk materiale eller aflejring, der tilbageholdes i sandfang, når der kræves en forbehandling som omhandlet i kapitel IX i bilag II."2. Bilag II ændres således:a) Kapitel I, punkt 2, litra b), affattes således:"b) i) for så vidt angår kategori 3-materiale, ordene 'Ikke til konsum'ii) for så vidt angår andet kategori 2-materiale end gylle og indhold fra fordøjelseskanalen samt produkter, der er fremstillet heraf, ordene 'Ikke til foder'; hvis kategori 2-materiale er bestemt til fodring af dyr, jf. artikel 23, stk. 2, litra c), på de betingelser, der er fastsat i nævnte artikel, skal etiketten dog i stedet angive ordene 'Til fodring af ...' plus de(t) specifikke artsnavn(e) på den/de dyreart(er), som materialet er bestemt som foder tiliii) for så vidt angår kategori 1-materiale og forarbejdede produkter, der er fremstillet heraf, ordene 'Kun til bortskaffelse'iv) for så vidt angår gylle og indhold fra fordøjelseskanalen, ordet 'Gylle'."b) I kapitel II indsættes som punkt 4:"4. Emballagen brændes eller destrueres på anden måde efter nærmere anvisning fra myndighederne."c) Kapitel III, punkt 1, affattes således:"1. Under transport skal et handelsdokument eller, hvis det kræves i denne forordning, et sundhedscertifikat ledsage animalske biprodukter og forarbejdede produkter; dette gælder dog ikke forarbejdede produkter, der hidrører fra kategori 3-materiale, som inden for samme medlemsstat leveres af detailhandlende til andre slutbrugere end virksomhedsledere."d) Følgende indsættes som kapitel IX:"KAPITEL IXIndsamling af animalsk materiale i forbindelse med behandling af spildevand1. Kategori 1-forarbejdningsanlæg og andre anlæg, hvor der fjernes specificeret risikomateriale, slagterier og kategori 2-forarbejdningsanlæg skal foretage forbehandling med henblik på tilbageholdelse og indsamling af animalsk materiale som første trin i behandlingen af spildevand. Det udstyr, der anvendes til forbehandlingen, skal bestå af afløbsriste eller sigte med åbninger eller maskevidde på højst 6 mm i udløbsenden af processen eller tilsvarende systemer, der sikrer, at højst 6 mm store faste partikler i spildevandet passerer.2. Spildevand fra anlæg, der er omhandlet i punkt 1, skal forbehandles, så det sikres, at alt spildevand er blevet filtreret ved denne proces, inden det ledes bort fra anlægget. Der må ikke foretages formaling eller udblødning, der kunne gøre det lettere for animalsk materiale at passere ved forbehandlingen.3. Alt animalsk materiale, som tilbageholdes ved forbehandlingen i anlæg, der er omhandlet i punkt 1, skal indsamles og transporteres som kategori 1- eller kategori 2-materiale, alt efter hvad der er relevant, og bortskaffes i overensstemmelse med denne forordning.4. Spildevand, som har været gennem forbehandlingen i anlæg, der er omhandlet i punkt 1, og spildevand fra anlæg, der udelukkende modtager kategori 3-materiale, skal behandles i overensstemmelse med andre relevante EF-bestemmelser."3. I kapitel II i bilag III udgår punkt 5 og 10.4. Bilag IV ændres således:a) Kapitel I, punkt 1, affattes således:"1. Forbrændings- eller medforbrændingsanlægget udformes, udstyres og drives således, at kravene i denne forordning opfyldes. Følgende hygiejnebetingelser skal overholdes:a) Animalske biprodukter bortskaffes hurtigst muligt efter ankomsten. De opbevares hensigtsmæssigt, indtil de bortskaffes.b) Containere, beholdere og køretøjer, der er anvendt til transport af uforarbejdet materiale, rengøres i et dertil indrettet område, så det sikres, at spildevand behandles under opbevaringen, der er omhandlet i kapitel III.c) Der træffes systematisk forholdsregler mod fugle, gnavere, insekter og andre skadedyr. Der skal i den forbindelse anvendes et dokumenteret program for skadedyrsbekæmpelse.d) Der fastlægges dokumenterede rengøringsprocedurer for alle dele af virksomheden. Der skal være hensigtsmæssigt udstyr og de fornødne rengøringsmidler til rådighed for rengøring.e) Hygiejnekontrollen skal omfatte regelmæssige inspektioner af miljø og udstyr. Inspektionsplaner og -resultater skal dokumenteres og opbevares i mindst to år."b) Følgende indsættes som kapitel VII:"KAPITEL VIIForbrænding af kategori 1-materiale, som omhandlet i artikel 4, stk. 1, litra b)1. Lavkapacitetsforbrændingsanlægget skal være placeret på et veldrænet, fast underlag.2. Husdyr må ikke have adgang til lavkapacitetsforbrændingsanlægget, til animalske biprodukter, der afventer forbrænding, eller til aske fremkommet ved forbrænding af animalske biprodukter. Hvis lavkapacitetsforbrændingsanlægget er placeret på en husdyrbedrift,a) skal der være fuldstændig fysisk adskillelse mellem forbrændingsanlægget og husdyrene og deres foder og strøelse, om fornødent med hegnb) må udstyr til drift af forbrændingsanlægget udelukkende anvendes til dette og ikke andre steder på bedriftenc) skal de, der driver anlægget, skifte det yderste lag tøj og fodtøj, inden de håndterer husdyr eller husdyrfoder.3. Opbevaringsmulighederne for animalske biprodukter og aske skal være overdækkede, afmærkede og lækagetætte.4. Den, der driver anlægget, skal kontrollere, at animalske biprodukter forbrændes, så de helt bliver til aske. Aske bortskaffes i et deponeringsanlæg, der er godkendt i henhold til direktiv 1999/31/EF.5. Ufuldstændigt forbrændte animalske biprodukter må ikke anbringes i et deponeringsanlæg, men forbrændes på ny eller bortskaffes på anden vis i overensstemmelse med denne forordning.6. Lavkapacitetsforbrændingsanlægget skal være udstyret med en efterbrænder.7. Den, der driver anlægget, skal føre fortegnelser over, hvilke mængder, kategorier og arter af animalske biprodukter der forbrændes, med angivelse af dato for forbrænding.8. Myndighederne skal kontrollere lavkapacitetsforbrændingsanlægget, inden det godkendes, og mindst en gang om året for at kontrollere, om denne forordning overholdes."5. Bilag V ændres således:a) Kapitel I, punkt 1, litra a), affattes således:"a) Anlæg til forarbejdning af animalske biprodukter må ikke befinde sig samme sted som slagterier, medmindre de befinder sig i en fuldstændig separat bygning. Et særskilt forarbejdningsanlæg kan dog forbindes med et slagteri på samme sted ved transportbånd eller lignende, forudsat at følgende betingelser er opfyldt:i) Forarbejdningsanlægget og slagteriet har separate indgange, losseramper, udstyr, udgange og personale.ii) De animalske biprodukter, der skal forarbejdes, hidrører fra det samme driftssted.Uvedkommende personer og dyr må ikke få adgang til forarbejdningsanlægget."b) Teksten i punkt 4 vedrørende metode 2 i kapitel III affattes således:"4. De animalske biprodukter kan koges på en sådan måde, at tids-/temperaturkravene opfyldes samtidig."6. Bilag VI ændres således:a) Kapitel I ændres således:i) Punkt 7, litra a), nr. i), i kapitel I affattes således:"i) kategori 2-materiale, bortset fra gylle og indhold fra fordøjelseskanalen, der er adskilt fra fordøjelseskanalen, mælk og colostrum, bestemt for biogas- eller komposteringsanlæg eller til anvendelse som organiske gødningsstoffer eller jordforbedringsmidler, og"ii) Punkt 7, litra b), andet afsnit, udgårb) Kapitel II ændres således:i) Punkt 1 og 2 affattes således:"1. Hvis biogasanlægget er placeret på et driftssted, hvor der holdes husdyr, skal anlægget være placeret i en hensigtsmæssig afstand fra det område, hvor der holdes dyr, og der skal under alle omstændigheder være fuldstændig fysisk adskillelse mellem anlægget og dyrene og deres foder og strøelse, om fornødent med hegn. Biogasanlægget skal være udstyret med:a) en pasteuriserings-/hygiejneenhed, som ikke kan omgås, og som er forsynet med:i) udstyr til overvågning af temperatur og tidii) registreringsanordninger til løbende registrering af måleresultaterne, ogiii) en passende sikring mod utilstrækkelig opvarmning, ogb) hensigtsmæssigt udstyr til rengøring og desinficering af køretøjer og containere, når de forlader biogasanlægget.En pasteuriserings-/hygiejneenhed er dog ikke påbudt i biogasanlæg, der kun forarbejder animalske biprodukter, som er behandlet efter metode 1.En pasteuriserings-/hygiejneenhed er heller ikke påbudt i biogasanlæg, der kun forarbejder kategori 3-materiale, som er pasteuriseret eller på anden måde hygiejnebehandlet andetsteds.2. Hvis komposteringsanlægget er placeret på et driftssted, hvor der holdes husdyr, skal anlægget være placeret i en hensigtsmæssig afstand fra det område, hvor der holdes dyr, og der skal under alle omstændigheder være fuldstændig fysisk adskillelse mellem anlægget og dyrene og deres foder og strøelse, om fornødent med hegn. Komposteringsanlægget skal være udstyret med:a) en lukket komposteringsreaktor, som ikke kan omgås, og som er forsynet med:i) udstyr til overvågning af temperatur og tidii) registreringsanordninger til - evt. løbende - registrering af måleresultaterne, ogiii) en passende sikring mod utilstrækkelig opvarmning, ogb) hensigtsmæssigt udstyr til rengøring og desinficering af køretøjer og containere, som transporterer ubehandlede animalske biprodukter.Andre typer komposteringssystemer kan dog tillades, forudsat at dei) sikrer, at skadedyr ikke har adgangii) styres, så alt materiale i systemet opfylder de krævede parametre for tid og temperatur, herunder evt. løbende overvågning af parametreneiii) opfylder alle andre krav i forordningen."ii) Punkt 4, litra b), affattes således:"b) gylle, indhold fra fordøjelseskanalen, der er adskilt fra fordøjelseskanalen, mælk og colostrum og"iii) Punkt 14 affattes således:"14. Indtil der er vedtaget regler i henhold til artikel 6, stk. 2, litra g), kan myndighederne dog, når køkken- og madaffald er det eneste animalske biprodukt, der anvendes som råvare i et biogas- eller komposteringsanlæg, tillade, at der anvendes andre specifikke krav end dem, der er fastsat i dette kapitel, forudsat at der garanteres samme virkning med hensyn til reduktion af patogener. Sådanne specifikke krav kan ligeledes finde anvendelse på køkken- og madaffald, når dette blandes med gylle, indhold fra fordøjelseskanalen, der er adskilt fra fordøjelseskanalen, mælk og colostrum, forudsat at det materiale, der er resultatet heraf, betragtes som fremstilles af køkken- og madaffald.Hvis gylle, indhold fra fordøjelseskanalen, der er adskilt fra fordøjelseskanalen, mælk og colostrum er det eneste animalske materiale, der behandles i et biogas- eller komposteringsanlæg, kan myndighederne tillade anvendelse af andre specifikke krav end dem, der er fastsat i dette kapitel, forudsat at dea) ikke mener, at det pågældende materiale indebærer en risiko for spredning af alvorlige overførbare sygdommeb) betragter nedbrydningsaffaldet eller komposten som ubehandlet materiale."7. Bilag VII ændres således:a) Kapitel I ændres således:i) Punkt 4 affattes således:"4. Kun det kategori 3-materiale, der er nævnt i artikel 6, stk. 1, litra a)-j), og som er blevet behandlet, oplagret og transporteret i overensstemmelse med artikel 7, 8 og 9, må anvendes til fremstilling af forarbejdet animalsk protein og andre fodermidler."ii) Følgende indsættes som punkt 11:"11. Forarbejdede produkter, der ikke er blevet anvendt eller er tilovers, kan, efter at de er mærket permanent,a) bortskaffes som affald ved forbrænding eller medforbrænding i et forbrændings- eller medforbrændingsanlæg, der er godkendt i henhold til artikel 12b) bortskaffes i et deponeringsanlæg, der er godkendt i henhold til direktiv 1999/31/EF, ellerc) forarbejdes i et biogas- eller et komposteringsanlæg, der er godkendt i henhold til artikel 15."b) Kapitel II, punkt 1, affattes således:"1. Forarbejdet animalsk protein af pattedyr skal have været behandlet efter forarbejdningsmetode 1.Så længe foderforbuddet i henhold til Rådets beslutning 2000/766/EF er gældende, kan forarbejdet animalsk protein af pattedyr dog være behandlet efter forarbejdningsmetoderne 1-5 eller 7, og det skal efter forarbejdningen mærkes permanent med farve eller på anden vis, inden det bortskaffes som affald i overensstemmelse med EF-bestemmelserne.Desuden gælder det, at så længe foderforbuddet i henhold til Rådets beslutning 2000/766/EF er gældende, kan forarbejdet animalsk protein af pattedyr, der udelukkende er bestemt til anvendelse i foder til selskabsdyr, og som transporteres i containere, der er forbeholdt til dette formål, og som ikke anvendes til transport af animalske biprodukter eller foder til opdrættede dyr, og som sendes direkte fra kategori 3-forarbejdningsanlægget til anlægget for foder til selskabsdyr, være behandlet efter forarbejdningsmetoderne 1-5 eller 7."c) Kapitel IV, punkt 1, affattes således:"1. Afsmeltet fedt skal være fremstillet ved anvendelse af metode 1-5 eller metode 7, og fiskeolie skal være fremstillet ved anvendelse af metode 6, jf. kapitel III i bilag V, medmindre det afsmeltede fedt er blevet fremstillet i overensstemmelse med kapitel II i bilag C til Rådets direktiv 77/99/EØF(1) eller kapitel 9 i bilag I til Rådets direktiv 92/118/EØF(2).Afsmeltet fedt fra drøvtyggere skal renses på en sådan måde, at maksimumsindholdet af resterende uopløselige urenheder ikke overstiger 0,15 vægtprocent."e) Kapitel VI, punkt 3, affattes således:"3. Hydrolyseret protein skal fremstilles ved en proces, der omfatter passende foranstaltninger til minimering af kontamineringen af kategori 3-råvarer. Hydrolyseret protein skal have molekylvægt på mindre end 10000 dalton.Desuden skal hydrolyseret protein, der helt eller delvis kommer fra huder og skind af drøvtyggere, fremstilles i et forarbejdningsanlæg, der udelukkende beskæftiger sig med fremstilling af hydrolyserede proteiner, ved anvendelse af en proces, der omfatter forberedelse af kategori 3-råvarerne ved behandling med saltlage og kalk og intensiv vask efterfulgt af:a) udsættelse af materialet for en pH-værdi på over 11 i mere end 3 timer ved en temperatur på over 80 °C, efterfulgt af en varmebehandling ved over 140 °C i 30 minutter ved et tryk på over 3,6 barb) udsættelse af materialet for en pH-værdi på 1 til 2 og derefter for en pH-værdi på over 11, efterfulgt af en varmebehandling ved 140 °C i 30 minutter ved et tryk på 3 bar, ellerc) en tilsvarende fremstillingsproces, der er godkendt efter proceduren i artikel 33, stk. 2"f) Kapitel VI, punkt 4, affattes således:"4. Medlemsstaterne skal tillade indførsel af gelatine og hydrolyseret protein, hvis den:a) kommer fra tredjelande, der er anført på listen i bilag XI, del XIb) kommer fra et forarbejdningsanlæg, som er anført på den liste, der er nævnt i artikel 29, stk. 4c) er fremstillet i overensstemmelse med denne forordning, ogd) ledsages af et sundhedscertifikat som omhandlet i artikel 29, stk. 6."g) Kapitel VII affattes således:"KAPITEL VIISpecifikke krav for dicalciumphosphatForuden de i kapitel I nævnte generelle betingelser skal følgende betingelser være opfyldt:A. Forarbejdningsnormer1. Dicalciumphosphat skal fremstilles ved en proces,a) hvor det sikres, at alt kategori 3-knoglemateriale knuses fint, affedtes med varmt vand og behandles med fortyndet saltsyre (med en minimumskoncentration på 4 % og en pH-værdi på under 1,5) i mindst to dageb) som efter proceduren i litra a) efterfølges af tilsætning af alkali til den fremkomne phosphatopløsning, så der ved en pH-værdi på 4 til 7 udfældes dicalciumphosphat, ogc) som til sidst lufttørrer det udfældede dicalciumphosphat ved en starttemperatur på 65-325 °C og en sluttemperatur på mellem 30 og 65 °C, ellerved en tilsvarende proces, som er godkendt efter proceduren i artikel 33, stk. 2.2. Dicalciumphosphat af affedtede knogler skal være udvundet af knogler, der er fundet egnede til konsum efter undersøgelse før og efter slagtning.B. Indførsel3. Medlemsstaterne skal tillade indførsel af dicalciumphosphat, hvis det:a) kommer fra tredjelande, der er anført på listen i bilag XI, del XIb) kommer fra et forarbejdningsanlæg, som er anført på den liste, der er nævnt i artikel 29, stk. 4c) er fremstillet i overensstemmelse med denne forordning, ogd) ledsages af et sundhedscertifikat som omhandlet i artikel 29, stk. 6."h) Følgende indsættes som kapitel VIII:"KAPITEL VIIISpecifikke krav for tricalciumphosphatForuden de i kapitel I nævnte generelle betingelser skal følgende betingelser være opfyldt:A. Forarbejdningsnormer1. Tricalciumphosphat skal fremstilles ved en proces, der sikrera) at alt kategori 3-knoglemateriale knuses fint, affedtes modstrøms med varmt vand (knogleflager på under 14 mm)b) at flagerne formales til under 1 mm inden kogning, og at der foretages konstant dampkogning ved 145 °C i 30 minutter ved 4 barc) at proteinbouillon separeres fra hydroxyapatit (tricalciumphosphat) ved centrifugering, ogd) at der sker en granulering af tricalciumphosphatet efter lufttørring ved 200 °C i en fluid bed-tørrer, ellerved en tilsvarende fremstillingsproces, der er godkendt efter proceduren i artikel 33, stk. 2.B. Indførsel2. Medlemsstaterne skal tillade indførsel af tricalciumphosphat, hvis det:a) kommer fra tredjelande, der er anført på listen i bilag XI, del XIb) kommer fra et forarbejdningsanlæg, som er anført på den liste, der er nævnt i artikel 29, stk. 4c) er fremstillet i overensstemmelse med denne forordning, ogd) ledsages af et sundhedscertifikat som omhandlet i artikel 29, stk. 6."8. Bilag VIII ændres således:a) Kapitel II, punkt 6, affattes således:"6. Der skal under fremstillingen og/eller under oplagringen (inden afsendelsen) udtages stikprøver, som skal undersøges for at kontrollere, at følgende normer er overholdt:Salmonella: ingen i 25 g: n = 5, c = 0, m = 0, M = 0Enterobakterier: n = 5, c = 2, m = 10, M = 300 i 1 ghvorn= antallet af udtagne prøver, der skal undersøgesm= tærskelværdien for antallet af bakterier; resultatet betragtes som tilfredsstillende, hvis antallet af bakterier i alle udtagne prøver ikke overstiger mM= maksimumsværdien for antallet af bakterier; resultatet betragtes som utilfredsstillende, hvis antallet af bakterier i en eller flere af de udtagne prøver er M eller derover, ogc= antallet af udtagne prøver, hvis bakterietal kan ligge mellem m og M, idet prøven stadig betragtes som acceptabel, hvis bakterietallet i de andre udtagne prøver er m eller derunder.Prøveudtagning og salmonella- og enterobakterieundersøgelse kan evt. udelades for dåsefoder til selskabsdyr, der er varmebehandlet som omhandlet i punkt 2."b) Punkt 3, litra e), nr. i), andet led, i kapitel IV affattes således:"- på slagterier, der er godkendt og under tilsyn af tredjelandets myndigheder; disse slagteriers adresse og godkendelsesnummer skal meddeles til Kommissionen og medlemsstaterne eller være angivet i certifikatet, eller"c) Kapitel VIII, punkt 1, affattes således:"1. a) Uforarbejdet uld, uforarbejdet hår, uforarbejdede svinebørster og uforarbejdede fjer og fjerdele skal hidrøre fra dyr som omhandlet i artikel 6, stk. 1, litra c) eller k). De skal være indesluttet i lukket emballage og tørre. For uforarbejdede fjer og fjerdele, der sendes direkte fra slagteriet til forarbejdningsanlægget, kan myndighederne dog dispensere fra kravet om, at de skal være tørre, forudsat ati) der er truffet alle fornødne foranstaltninger for at undgå eventuel sygdomsspredningii) transporten foregår i lækagetætte containere og/eller køretøjer, der skal rengøres og desinficeres, umiddelbart efter hver gang de har været i brugiii) medlemsstaterne underretter Kommissionen, når der er givet en sådan dispensation.b) Forsendelse af svinebørster fra regioner, hvor afrikansk svinepest forekommer, er forbudt, undtagen for svinebørster,i) der er blevet kogt, farvet eller bleget, ellerii) der er blevet behandlet på en anden måde, som sikrer, at patogener dræbes, forudsat at der forelægges bevis herfor i form af et certifikat fra embedsdyrlægen på oprindelsesstedet; i forbindelse med denne bestemmelse må fabriksvask ikke anses for at være en behandling."d) Kapitel IX, punkt 1, affattes således:"1. Biavlsprodukter, som udelukkende skal anvendes til biavl,a) må ikke hidrøre fra et distrikt, som er omfattet af et forbud i forbindelse med forekomst afi) amerikansk bipest, medmindre myndighederne har vurderet, at risikoen er ubetydelig, har udstedt en særlig godkendelse kun til brug i den pågældende medlemsstat og truffet alle øvrige nødvendige foranstaltninger for at sikre imod spredning af sygdommen, ellerii) trachmidesyge, medmindre bestemmelsesområdet har fået yderligere garantier i overensstemmelse med artikel 14, stk. 2, i direktiv 92/65/EØF(3), ogb) skal opfylde de betingelser, som der er fastsat i artikel 8, litra a), i direktiv 92/65/EØF."9. I bilag IX indsættes som punkt 2a:"2a. Hele kroppe af døde dyr håndteres som kategori 2-materiale under indsamling og transport; jf. dog kravet om, at det specificerede risikomateriale skal fjernes med henblik på efterfølgende bortskaffelse, inden resten af kroppen kan anvendes som foder som omhandlet i artikel 23."(1) EFT L 26 af 31.1.1977, s. 85.(2) EFT L 62 af 15.3.1993, s. 49.(3) Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (EFT L 268 af 14.9.1992, s. 54). Direktivet er senest ændret ved Kommissionens beslutning 2001/298/EF (EFT L 102 af 12.4.2001, s. 63).